A4-0186/97

Πρόταση οδηγίας του Ευρωπαϊκού Κοινοβουλίου και του Συμβουλίου που αφορά την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικινδύνων παρασκευασμάτων (COM(96)0347 - C4-0426/96 - 96/0200(COD))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 13α (νέα)

>Κείμενο μετά την ψηφοφορία στο ΕΚ>

ότι η Επιτροπή θα υποβάλει έκθεση, επί τη βάσει πληροφοριών που θα χορηγήσουν τα κράτη μέλη και διάφοροι επαγγελματίες χρήστες, προς το Ευρωπαϊκό Κοινοβούλιο και το Συμβούλιο εντός δύο ετών από την έναρξη ισχύος της παρούσας οδηγίας σχετικά με τις εμπειρίες που έχουν αποκομισθεί από την γενικότερη εφαρμογή της επισήμανσης επικίνδυνων παρασκευασμάτων και ιδιαίτερα της κατανόησης και της εφαρμογής της από χρήστες, καθώς επίσης και εμπειρίες που σχετίζονται με διαφημιστικές εκστρατείες και εκπαιδευτικά προγράμματα και προγράμματα κατάρτισης[semigr ] εκτιμώντας ότι η Επιτροπή θα υποβάλει, επί τη βάσει της προαναφερθείσης έκθεσης, εάν αυτό είναι απαραίτητο, ενδεδειγμένες προτάσεις[semigr ]

(Τροπολογία 2)

Άρθρο 1, παράγραφος 1

>Αρχικό κείμενο>

1. Η παρούσα οδηγία αποσκοπεί στην προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με:

>Κείμενο μετά την ψηφοφορία στο ΕΚ>

1. Η παρούσα οδηγία αποσκοπεί στην προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με:

>Αρχικό κείμενο>

- την ταξινόμηση, τη συσκευασία και την επισήμανση των επικίνδυνων παρασκευασμάτων,

- τις ειδικές διατάξεις για ορισμένα παρασκευάσματα που μπορούν να παρουσιάζουν κάποιο κίνδυνο, ανεξάρτητα από το αν είναι ή όχι ταξινομημένα ως επικίνδυνα κατά την έννοια της παρούσας οδηγίας, όταν αυτά διατίθενται στην αγορά.

>Κείμενο μετά την ψηφοφορία στο ΕΚ>

- την ταξινόμηση, τη συσκευασία και την επισήμανση των επικίνδυνων παρασκευασμάτων,

- τις ειδικές διατάξεις για ορισμένα παρασκευάσματα που μπορούν να παρουσιάζουν κάποιο κίνδυνο, ανεξάρτητα από το αν είναι ή όχι ταξινομημένα ως επικίνδυνα κατά την έννοια της παρούσας οδηγίας,

>Κείμενο μετά την ψηφοφορία στο ΕΚ>

όταν τα παρασκευάσματα αυτά διατίθενται στην αγορά των κρατών μελών

(Τροπολογία 3)

Άρθρο 1, παράγραφος 3

>Αρχικό κείμενο>

3. Ειδικές διατάξεις που περιλαμβάνονται:

- στο άρθρο 9, και καθορίζονται στο Παράρτημα IV,

- στο άρθρο 10 και καθορίζονται στο Παράρτημα V, και

- στο άρθρο 16

της παρούσας οδηγίας εφαρμόζονται και στα μη επικίνδυνα παρασκευάσματα κατά την έννοια των άρθρων 5,6, και 7 τα οποία μπορούν ωστόσο να περικλείουν κινδύνους για το χρήστη.

>Κείμενο μετά την ψηφοφορία στο ΕΚ>

3. Ειδικές διατάξεις που περιλαμβάνονται:

- στο άρθρο 9, και καθορίζονται στο Παράρτημα IV,

- στο άρθρο 10 και καθορίζονται στο Παράρτημα V, και

- στο άρθρο 16

της παρούσας οδηγίας εφαρμόζονται και στα μη επικίνδυνα παρασκευάσματα κατά την έννοια των άρθρων 5,6, και 7 τα οποία μπορούν ωστόσο να περικλείουν επί μέρους κινδύνους για το χρήστη.

(Τροπολογία 4)

Άρθρο 3, παράγραφος 3

>Αρχικό κείμενο>

3. Για τα παρασκευάσματα που υπόκεινται στην παρούσα οδηγία οι επικίνδυνες ουσίες όπως ορίζονται στην παράγραφο 2 ανωτέρω και οι οποίες ταξινομούνται ως επικίνδυνες λόγω των επιδράσεών τους στην υγεία και στο περιβάλλον, είτε αυτές παρουσιάζονται ως προσμίξεις είτε ως πρόσθετα, πρέπει να λαμβάνονται υπόψη όταν η συγκέντρωσή τους είναι ίση ή μεγαλύτερη από εκείνη που ορίζεται στον πίνακα που ακολουθεί, εκτός εάν στο παράρτημα Ι της οδηγίας 67/548/ΕΟΚ καθορίζονται μικρότερες τιμές.

>Κείμενο μετά την ψηφοφορία στο ΕΚ>

3. Για τα παρασκευάσματα που υπόκεινται στην παρούσα οδηγία οι επικίνδυνες ουσίες όπως ορίζονται στην παράγραφο 2 ανωτέρω και οι οποίες ταξινομούνται ως επικίνδυνες λόγω των επιδράσεών τους στην υγεία και στο περιβάλλον, είτε αυτές παρουσιάζονται ως προσμίξεις είτε ως πρόσθετα, πρέπει κατά κανόνα να λαμβάνονται υπόψη όταν η συγκέντρωσή τους είναι ίση ή μεγαλύτερη από εκείνη που ορίζεται στον πίνακα που ακολουθεί. Πρέπει επίσης να λαμβάνονται υπόψη όταν στο παράρτημα Ι της οδηγίας 67/548/ΕΟΚ καθορίζεται μικρότερη τιμή. Στην περίπτωση παρασκευασμάτων τα οποία περιέχουν λίαν τοξικές ουσίες, οι ουσίες αυτές πρέπει να λαμβάνονται υπόψη κατά την ταξινόμηση των παρασκευασμάτων εάν η επί μέρους συγκέντρωση των ουσιών αυτών δεν είναι ίση με εκείνη που ορίζεται στον πίνακα που ακολουθεί στο παράρτημα Ι της οδηγίας 67/548/ΕΟΚ, αλλά η συνολική συγκέντρωσή τους είναι ίση με εκείνη που ορίζεται στον πίνακα που ακολουθεί. Το ίδιο ισχύει και στην περίπτωση παρασκευασμάτων που περιέχουν διάφορες διαβρωτικές ουσίες με χαμηλές τιμές συγκέντρωσης, η συνολική τους όμως συγκέντρωση είναι ίση με εκείνη που ορίζεται στον πίνακα που ακολουθεί.

(Τροπολογία 5)

Άρθρο 4, παράγραφος 2

>Αρχικό κείμενο>

2. Οι γενικές αρχές ταξινόμησης και επισήμανσης των παρασκευασμάτων εφαρμόζονται σύμφωνα με τα κριτήρια που ορίζονται στο παράρτημα VI της οδηγίας 67/548/ΕΟΚ, εκτός από την περίπτωση εφαρμογής άλλων κριτηρίων που προβλέπονται στα άρθρα 5, 6 και 7 της παρούσας οδηγίας.

>Κείμενο μετά την ψηφοφορία στο ΕΚ>

2. Οι γενικές αρχές ταξινόμησης και επισήμανσης των παρασκευασμάτων εφαρμόζονται σύμφωνα με τα κριτήρια που ορίζονται στο παράρτημα VI της οδηγίας 67/548/ΕΟΚ, εκτός από την περίπτωση εφαρμογής άλλων κριτηρίων που προβλέπονται στα άρθρα 5, 6, 7 ή 10 καθώς και τα αντίστοιχα Παραρτήματα, της παρούσας οδηγίας

(Τροπολογία 6)

Άρθρο 6, παράγραφος 3, τρία πρώτα εδάφια και εισαγωγική πρόταση

του τετάρτου εδαφίου

>Αρχικό κείμενο>

3. Όταν μια τοξικολογική ιδιότητα προσδιορίζεται με βάση τη μέθοδο 1(β) ή 2(β) για τη λήψη νέων δεδομένων, οι δοκιμές πραγματοποιούνται σύμφωνα με τις αρχές της ορθής εργαστηριακής πρακτικής που προβλέπονται από την οδηγία 87/18/ΕΟΚ και τις διατάξεις της οδηγίας 86/609/ΕΟΚ.

Εάν μια ή περισσότερες από τις τοξικολογικές ιδιότητες του παρασκευάσματος δεν αξιολογούνται με την προαναφερόμενη διαδικασία 1(β) ή 2(β) αξιολογούνται σύμφωνα με τη συμβατική μέθοδο.

Όταν μια τοξικολογική ιδιότητα διαπιστώνεται και με τις δύο προαναφερόμενες διαδικασίες, για την ταξινόμηση του παρασκευάσματος χρησιμοποιείται το αποτέλεσμα που λαμβάνεται με τη διαδικασία 1(β) ή 2(β) εκτός από την περίπτωση των καρκινογόνων, μεταλλαξιογόνων και τοξικών δράσεων για την αναπαραγωγή όπου εφαρμόζεται μόνο η συμβατική μέθοδος που περιγράφεται στο παράρτημα ΙΙ της παρούσας οδηγίας.

>Κείμενο μετά την ψηφοφορία στο ΕΚ>

3. Στην περίπτωση που στο πλαίσιο των μεθόδων 1(β) και 2(β) προβλέπονται πειράματα με ζώα, τα πειράματα αυτά μπορούν να πραγματοποιούνται ή να χρησιμοποιούνται για την ταξινόμηση των παρασκευασμάτων, εάν οι τοξικολογικές ιδιότητες του παρασκευάσματος δεν μπορούν να διασπιτωθούν με άλλο τρόπο, παραδείγματος χάριν μέσω της συμβατικής μεθόδου ή μιας εγκεκριμένης εναλλακτικής μεθόδου στην οποία δεν περιλαμβάνονται πειράματα με ζώα. Οι απαιτούμενες δοκιμές πραγματοποιούνται σύμφωνα με τις αρχές της ορθής εργαστηριακής πρακτικής που προβλέπονται στην οδηγία 87/18/ΕΟΚ και στις διατάξεις της οδηγίας 86/609/ΕΟΚ. Για τη διαπίστωση καρκινογόνων, μεταλλαξιογόνων ή τοξικών δράσεων για την αναπαραγωγή εφαρμόζεται μόνο η συμβατική μέθοδος που περιγράφεται στο παράρτημα ΙΙ.

>Αρχικό κείμενο>

Επιπλέον όταν υπάρχουν επαρκείς αποδείξεις:

>Κείμενο μετά την ψηφοφορία στο ΕΚ>

Επιπλέον όταν υπάρχουν επαρκείς αποδείξεις μέσω στατιστικά τεκμηριωμένων πρακτικών εμπειριών, όπως παραδείγματος χάριν μέσω της αξιολόγησης δεδομένων που προέρχονται από κέντρα πληροφοριών για δηλητηριάσεις:

(Τροπολογία 7)

Άρθρο 9, εδάφιο 1α (νέο)

>Κείμενο μετά την ψηφοφορία στο ΕΚ>

Τα παρασκευάσματα πληρούν τους όρους που αναφέρονται στην παράγραφο 1, πρώτο έως τρίτο εδάφιο, εάν είναι συσκευασμένα με τον ενδεικνυόμενο τρόπο για σιδηροδρομική ή οδική, θαλάσσια, ποτάμια ή εναέρια μεταφορά.

(Τροπολογία 8)

Άρθρο 10, παράγραφος 2.3.1.

>Αρχικό κείμενο>

2. 3.1. για τα παρασκευάσματα που ταξινομούνται στις κατηγορίες Τ+, Τ, Χn σύμφωνα με το άρθρο 6, λαμβάνονται υπόψη μόνο οι ουσίες των κατηγοριών Τ+, Τ, Χn που ανευρίσκονται σε συγκέντρωση ίση ή μεγαλύτερη του αντίστοιχου κατωτέρου ορίου (οριακή τιμή Χn) που καθορίζεται για κάθε μια από αυτές στο παράρτημα Ι της οδηγίας 67/548/ΕΟΚ ή, αν όχι σ´ αυτό, στο παράρτημα ΙΙ Β της παρούσας οδηγίας,

>Κείμενο μετά την ψηφοφορία στο ΕΚ>

2. 3.1. για τα παρασκευάσματα που ταξινομούνται στις κατηγορίες Τ+, Τ, Χn σύμφωνα με το άρθρο 6, λαμβάνονται υπόψη μόνο οι ουσίες των κατηγοριών Τ+, Τ, Χn που ανευρίσκονται σε συγκέντρωση, επί μέρους ή συνολική, ίση ή μεγαλύτερη του αντίστοιχου κατωτέρου ορίου (οριακή τιμή Χn) που καθορίζεται για κάθε μια από αυτές στο παράρτημα Ι της οδηγίας 67/548/ΕΟΚ ή, αν όχι σ´ αυτό, στο παράρτημα ΙΙ Β της παρούσας οδηγίας,

(Τροπολογία 9)

Άρθρο 10, παράγραφος 2.3.2.

>Αρχικό κείμενο>

2. 3.2. για τα παρασκευάσματα που ταξινομούνται στην κατηγορία C σύμφωνα με το άρθρο 6, λαμβάνονται υπόψη μόνο οι ουσίες της κατηγορίας C που ανευρίσκονται σε συγκέντρωση ίση ή μεγαλύτερη του κατωτέρου ορίου (οριακή τιμή Χi) που καθορίζεται στο παράρτημα Ι της οδηγίας 67/548/ΕΟΚ ή, αν όχι σ´ αυτό, στο παράρτημα ΙΙ Β της παρούσας οδηγίας,

>Κείμενο μετά την ψηφοφορία στο ΕΚ>

2. 3.2. για τα παρασκευάσματα που ταξινομούνται στην κατηγορία C σύμφωνα με το άρθρο 6, λαμβάνονται υπόψη μόνο οι ουσίες της κατηγορίας C που ανευρίσκονται σε συγκέντρωση, επί μέρους ή συνολική, ίση ή μεγαλύτερη του κατωτέρου ορίου (οριακή τιμή Χi) που καθορίζεται στο παράρτημα Ι της οδηγίας 67/548/ΕΟΚ ή, αν όχι σ´ αυτό, στο παράρτημα ΙΙ Β της παρούσας οδηγίας,

(Τροπολογία 11)

Άρθρο 10, παράγραφος 2.3.3, πρώτο έως τρίτο εδάφιο

>Αρχικό κείμενο>

2.3.3. για τα παρασκευάσματα που ταξινομούνται ως ευαισθητοποιητικά, σύμφωνα με το άρθρο 6, λαμβάνονται υπόψη μόνο οι ευαισθητοποιητικές ουσίες που ανευρίσκονται σε συγκέντρωση ίση ή μεγαλύτερη του αντίστοιχου ορίου που καθορίζεται στο παράρτημα Ι της οδηγίας 67/548/ΕΟΚ ή, αν όχι σ'αυτό, στο παράρτημα ΙΙ Β της παρούσας οδηγίας.

Κατά γενικό κανόνα, ένα ανώτατο όριο τεσσάρων χημικών ονομασιών αρκεί για την αναγνώριση των ουσιών που είναι πρωτίστως υπεύθυνες για τους μείζονες κινδύνους για την υγεία με βάση τους οποίους έγινε η ταξινόμηση και η επιλογή των αντίστοιχων φράσεων περιγραφής του κινδύνου. Σε ορισμένες περιπτώσεις, ενδέχεται να είναι απαραίτητες περισσότερες από τέσσερις χημικές ονομασίες.

>Κείμενο μετά την ψηφοφορία στο ΕΚ>

2.3.3. για τα παρασκευάσματα που ταξινομούνται ως ευαισθητοποιητικά, σύμφωνα με το άρθρο 6, λαμβάνονται υπόψη μόνο οι ευαισθητοποιητικές ουσίες που ανευρίσκονται σε συγκέντρωση επί μέρους ή συνολικά ίση ή μεγαλύτερη του αντίστοιχου ορίου που καθορίζεται στο παράρτημα Ι της οδηγίας 67/548/ΕΟΚ ή, αν όχι σ'αυτό, στο παράρτημα ΙΙ Β της παρούσας οδηγίας.

(Βλέπε τροπολογία 13)

>Αρχικό κείμενο>

Η ονομασία των ουσιών που οδήγησαν στην ταξινόμηση του παρασκευάσματος σε μία ή περισσότερες από τις ακόλουθες κατηγορίες κινδύνου:

>Κείμενο μετά την ψηφοφορία στο ΕΚ>

Πρέπει να αναγράφονται οπωσδήποτε στην ετικέτα οι ονομασίες όλων εκείνων των ουσιών (ακόμη και αν είναι περισσότερες από τέσσερις ονομασίες), οι οποίες οδήγησαν ή συνέβαλαν στην ταξινόμηση ενός παρασκευάσματος σε μια ή περισσότερες από τις ακόλουθες κατηγορίες κινδύνου:

>Αρχικό κείμενο>

- καρκινογόνο, κατηγορία 1, 2 ή 3

>Κείμενο μετά την ψηφοφορία στο ΕΚ>

- καρκινογόνο, κατηγορία 1, 2 ή 3

>Αρχικό κείμενο>

- μεταλλαξιογόνο, κατηγορία 1, 2 ή 3

>Κείμενο μετά την ψηφοφορία στο ΕΚ>

- μεταλλαξιογόνο, κατηγορία 1, 2 ή 3

>Αρχικό κείμενο>

- τοξικό για την αναπαραγωγή, κατηγορία 1, 2 ή 3

>Κείμενο μετά την ψηφοφορία στο ΕΚ>

- τοξικό για την αναπαραγωγή, κατηγορία 1, 2 ή 3

>Αρχικό κείμενο>

- λίαν τοξικό, τοξικό ή επιβλαβές με βάση μη θανατηφόρο δράση μετά από μια μόνο έκθεση

>Κείμενο μετά την ψηφοφορία στο ΕΚ>

- λίαν τοξικό, τοξικό ή επιβλαβές με βάση μη θανατηφόρο δράση μετά από μια μόνο έκθεση

>Αρχικό κείμενο>

- τοξικό ή επιβλαβές, με βάση σοβαρά αποτελέσματα μετά από επανειλημμένη ή παρατεταμένη έκθεση

>Κείμενο μετά την ψηφοφορία στο ΕΚ>

- τοξικό ή επιβλαβές με βάση σοβαρά αποτελέσματα μετά από επανειλημμένη ή παρατεταμένη έκθεση

>Αρχικό κείμενο>

- ευαισθητοποιητικό

>Κείμενο μετά την ψηφοφορία στο ΕΚ>

- ευαισθητοποιητικό

>Κείμενο μετά την ψηφοφορία στο ΕΚ>

- διαβρωτικό

>Κείμενο μετά την ψηφοφορία στο ΕΚ>

- ερεθιστικό

>Κείμενο μετά την ψηφοφορία στο ΕΚ>

- επικίνδυνο για το περιβάλλον

>Αρχικό κείμενο>

πρέπει να αναγράφεται στην ετικέτα

>Κείμενο μετά την ψηφοφορία στο ΕΚ>

πρέπει να αναγράφονται στην ετικέτα

(Τροπολογία 12)

Άρθρο 10, παράγραφος 2.3.4.

>Αρχικό κείμενο>

2. 3.4. Κατόπιν των ανωτέρω διατάξεων, στην ετικέτα δεν είναι αναγκαίο να αναγράφεται η ονομασία της ή των ουσιών που οδήγησαν στην ταξινόμηση του παρασκευάσματος σε μια ή περισσότερες από τις ακόλουθες κατηγορίες:

>Κείμενο μετά την ψηφοφορία στο ΕΚ>

2. 3.4. Η ονομασία της ουσίας, η οποία οδήγησε στην ταξινόμηση ενός παρασκευάσματος σε μια ή περισσότερες από τις ακόλουθες κατηγορίες, δεν είναι αναγκαίο να αναγράφεται στην ετικέτα, εκτός εάν η ονομασία αυτή πρέπει να αναγράφεται σύμφωνα με τις διατάξεις των παραγράφων 2.3.1 έως 2.3.3.:

>Αρχικό κείμενο>

- εκρηκτικό

>Κείμενο μετά την ψηφοφορία στο ΕΚ>

- εκρηκτικό

>Αρχικό κείμενο>

- οξειδωτικό

>Κείμενο μετά την ψηφοφορία στο ΕΚ>

- οξειδωτικό

>Αρχικό κείμενο>

- εξόχως εύφλεκτο

>Κείμενο μετά την ψηφοφορία στο ΕΚ>

- εξόχως εύφλεκτο

>Αρχικό κείμενο>

- λίαν εύφλεκτο

>Κείμενο μετά την ψηφοφορία στο ΕΚ>

- λίαν εύφλεκτο

>Αρχικό κείμενο>

- εύφλεκτο

>Κείμενο μετά την ψηφοφορία στο ΕΚ>

- εύφλεκτο

>Αρχικό κείμενο>

- ερεθιστικό

>Αρχικό κείμενο>

- επικίνδυνο για το περιβάλλον

>Αρχικό κείμενο>

εκτός και αν η ή οι ουσίες αναγράφονται ήδη δυνάμει των παραγράφων 2.3.1 ή 2.3.2.

>Κείμενο μετά την ψηφοφορία στο ΕΚ>

εκτός και αν η ουσία αναγράφεται ήδη δυνάμει των παραγράφων από 2.3.1 έως 2.3.3.

(Τροπολογία 13)

Άρθρο 10, παράγραφος 2.3.4α. (νέα)

>Αρχικό κείμενο>

(Βλέπε τροπολογία 11)

>Κείμενο μετά την ψηφοφορία στο ΕΚ>

2.3.4α. Κατά γενικό κανόνα, ένα ανώτατο όριο τεσσάρων χημικών ονομασιών αρκεί για την αναγνώριση των ουσιών που είναι πρωτίστως υπεύθυνες για τους μείζονες κινδύνους για την υγεία με βάση τους οποίους έγινε η ταξινόμηση και η επιλογή των αντίστοιχων φράσεων περιγραφής του κινδύνου. Σε ορισμένες περιπτώσεις, ενδέχεται να είναι απαραίτητες περισσότερες από τέσσερις χημικές ονομασίες για να δηλωθούν οι κίνδυνοι για την υγεία.

(Τροπολογία 14)

Άρθρο 10, παράγραφος 4, πρώτη παύλα

>Αρχικό κείμενο>

- για τα λίαν εύφλεκτα, οξειδωτικά και ερεθιστικά παρασκευάσματα, εξαιρουμένων εκείνων στα οποία αποδίδεται η φράση R 41, δεν είναι αναγκαίο να αναγράφονται οι ιδιαίτεροι κίνδυνοι (φράσεις R) και οι οδηγίες προφυλάξεως (φράσεις S),

>Κείμενο μετά την ψηφοφορία στο ΕΚ>

- για τα λίαν εύφλεκτα, οξειδωτικά, επικίνδυνα για το περιβάλλον και ερεθιστικά παρασκευάσματα, εξαιρουμένων εκείνων στα οποία αποδίδεται η φράση R 41, δεν είναι αναγκαίο να αναγράφονται οι ιδιαίτεροι κίνδυνοι (φράσεις R) και οι οδηγίες προφυλάξεως (φράσεις S),

(Τροπολογία 15)

Άρθρο 10, παράγραφος 5

>Αρχικό κείμενο>

5. Στις συσκευασίες ή στην ετικέτα των παρασκευασμάτων που αφορά η παρούσα οδηγία δεν επιτρέπεται η αναγραφή ενδείξεων όπως «μη τοξικό», «μη επιβλαβές» ή κάθε άλλη ένδειξη που αποσκοπεί να καταδείξει τον μη επικίνδυνο χαρακτήρα ενός παρασκευάσματος.

>Κείμενο μετά την ψηφοφορία στο ΕΚ>

5. Στις συσκευασίες ή στην ετικέτα των παρασκευασμάτων που αφορά η παρούσα οδηγία δεν επιτρέπεται η αναγραφή ενδείξεων όπως «μη τοξικό», «μη επιβλαβές», «φιλοπεριβαλλοντικό» ή «οικολογικό» ή κάθε άλλη ένδειξη που αποσκοπεί να καταδείξει τον μη επικίνδυνο χαρακτήρα ενός παρασκευάσματος ή μπορεί να οδηγήσει στην υποτίμηση των κινδύνων που προέρχονται από τέτοια παρασκευάσματα.

(Τροπολογία 16)

Άρθρο 15, νέο εδάφιο πριν από το υπάρχον κείμενο

>Κείμενο μετά την ψηφοφορία στο ΕΚ>

Στην περίπτωση διαφημίσεως ενός παρασκευάσματος από τα ραδιοτηλεοπτικά μέσα, τα μέσα του τύπου, με αφίσες, δια αλληλογραφίας ή με άλλες διαφημιστικές μεθόδους, πρέπει να επισημαίνεται με σαφή και ευκρινή τρόπο κάθε επικίνδυνη ιδιότητα του παρασκευάσματος σύμφωνα με τα άρθα 5, 6 και 7 της παρούσας οδηγίας.

(Τροπολογία 40)

Άρθρο 16, παράγραφος 2, πρώτη παύλα

>Αρχικό κείμενο>

- μία ουσία με επικίνδυνες επιπτώσεις για την υγεία

>Κείμενο μετά την ψηφοφορία στο ΕΚ>

- μία ουσία με επικίνδυνες επιπτώσεις για την υγεία ή το περιβάλλον

(Τροπολογία 17)

Άρθρο 20α (νέο)

>Κείμενο μετά την ψηφοφορία στο ΕΚ>

Άρθρο 20α

Η Επιτροπή των ΕΚ επικουρείται από επιτροπή που αποτελείται από έναν αντιπρόσωπο από κάθε κράτος μέλος και προεδρεύεται απο τον αντιπρόσωπο της Επιτροπής.

Ο αντιπρόσωπος της Επιτροπής των ΕΚ υποβάλλει στην επιτροπή σχέδιο μέτρων γενικής ισχύος που πρέπει να ληφθούν. Η επιτροπή εκδίδει τη γνώμη της επί του σχεδίου αυτού μέσα σε προθεσμία που μπορεί να καθορίσει ο πρόεδρος ανάλογα με τον επείγοντα χαρακτήρα του υπό συζήτηση θέματος. Η γνώμη εκδίδεται με την πλειοψηφία που προβλέπεται στο άρθρο 148, παράγραφος 2 της Συνθήκης για την έγκριση αποφάσεων τις οποίες καλείται να λάβει το Συμβούλιο κατόπιν προτάσεως της Επιτροπής. Κατά τις ψηφοφορίες εντός της επιτροπής οι ψήφοι των αντιπροσώπων των κρατών μελών σταθμίζονται όπως προβλέπεται στο ανωτέρω άρθρο. Ο πρόεδρος δεν συμμετέχει στην ψηφοφορία.

Η Επιτροπή των ΕΚ θεσπίζει τα προτεινόμενα μέτρα όταν αυτά είναι σύμφωνα με τη γνώμη της επιτροπής.

Όταν τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή των ΕΚ υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν εντός προθεσμίας τριών μηνών από την παραπομπή στο Συμβούλιο, το Συμβούλιο δεν έχει αποφασίσει, η Επιτροπή των ΕΚ εγκρίνει τα προτεινόμενα μέτρα.

(Τροπολογία 19)

ΠΑΡΑΡΤΗΜΑ ΙΙΙ, Εισαγωγή, δεύτερο έως έκτο εδάφιο (νέα)

>Κείμενο μετά την ψηφοφορία στο ΕΚ>

Το μέρος Α δίνει τη μέθοδο αξιολογήσεως σύμφωνα με το άρθρο 7.1 (α) και 7.2 (α) και τις φράσεις R που πρέπει να αποδίδονται στην ταξινόμηση του παρασκευάσματος.

>Κείμενο μετά την ψηφοφορία στο ΕΚ>

Το μέρος Β δίνει τα όρια συγκεντρώσεως που πρέπει να χρησιμοποιούνται κατά την εφαρμογή της συμβατικής μεθόδου και τα σχετικά σύμβολα και φράσεις R για την ταξινόμηση.

>Κείμενο μετά την ψηφοφορία στο ΕΚ>

Το μέρος Γ δίνει τις μεθόδους δοκιμής για την αξιολόγηση των κινδύνων για το υδατικό περιβάλλον.

>Κείμενο μετά την ψηφοφορία στο ΕΚ>

Το μέρος Δ δίνει τις φράσεις R που χρησιμοποιούνται στην ετικέτα.

>Κείμενο μετά την ψηφοφορία στο ΕΚ>

Το μέρος Ε δίνει τις ενδείξεις σχετικά με τις οδηγίες προφυλάξεως που πρέπει να αναγράφονται στις ετικέτες.

(Τροπολογία 18)

ΠΑΡΑΡΤΗΜΑ ΙΙΙ, Μέρος Β, πίνακας V, δεύτερη στήλη

(«Ταξινόμηση του παρασκευάσματος»), πρώτη γραμμή

>Αρχικό κείμενο>

C > 0,5%

>Κείμενο μετά την ψηφοφορία στο ΕΚ>

C > 0,1%

(Τροπολογία 20)

ΠΑΡΑΡΤΗΜΑ ΙΙΙ, Μέρος Γ, τέταρτο εδάφιο

>Αρχικό κείμενο>

Επιπλέον, οι δοκιμές πρέπει να πραγματοποιούνται στα τρία είδη που προβλέπονται σύμφωνα με τα κριτήρια του παραρτήματος VI της οδηγίας 67/548/ΕΟΚ (άλγη, daphnia, ψάρια), εκτός και αν, ήδη μετά από τη δοκιμή σε ένα από τα είδη, αποδίδονται στο παρασκεύασμα η υψηλότερη ταξινόμηση κινδύνου σχετικά με την οξεία υδατική τοξικότητα.

>Κείμενο μετά την ψηφοφορία στο ΕΚ>

Επιπλέον, οι δοκιμές πρέπει να πραγματοποιούνται και στα τρία είδη που προβλέπονται σύμφωνα με τα κριτήρια του παραρτήματος VI της οδηγίας 67/548/ΕΟΚ (άλγη, daphnia, ψάρια), εκτός και αν, ήδη μετά από τη δοκιμή σε ένα από τα είδη, αποδίδονται στο παρασκεύασμα η υψηλότερη ταξινόμηση κινδύνου σχετικά με την οξεία υδατική τοξικότητα ή εκτός εάν έχει διεξαχθεί ήδη έλεγχος πριν από την έναρξη ισχύος της παρούσας οδηγίας.

(Τροπολογία 21)

ΠΑΡΑΡΤΗΜΑ IV, Μέρος Β, δεύτερο εδάφιο (νέο)

>Κείμενο μετά την ψηφοφορία στο ΕΚ>

Η διάταξη αυτή δεν εφαρμόζεται στα αεροζόλ που ταξινομούνται και επισημαίνονται μόνον ως εξόχως εύφλεκτα ή λίαν εύφλεκτα.

(Τροπολογία 22)

ΠΑΡΑΡΤΗΜΑ V, Μέρος Γ, σημείο 1

>Αρχικό κείμενο>

1. Παρασκευάσματα που περιέχουν τουλάχιστον μια επικίνδυνη ουσία αλλά δεν ταξινομούνται κατά την έννοια των άρθρων 5, 6 και 7.

>Κείμενο μετά την ψηφοφορία στο ΕΚ>

1. Παρασκευάσματα που περιέχουν τουλάχιστον μια επικίνδυνη ουσία αλλά δεν ταξινομούνται κατά την έννοια των άρθρων 5, 6 και 7.

>Αρχικό κείμενο>

Η ετικέτα της συσκευασίας των παρασκευασμάτων που περιέχουν τουλάχιστον μια ουσία ταξινομημένη ως ευαισθητοποιητική και συνοδευόμενη από ειδική σημείωση του παραρτήματος Ι της οδηγίας 67/548/ΕΟΚ, πρέπει να φέρει την ένδειξη:

>Κείμενο μετά την ψηφοφορία στο ΕΚ>

Η ετικέτα της συσκευασίας των παρασκευασμάτων που περιέχουν τουλάχιστον μια ουσία ταξινομημένη ως ευαισθητοποιητική και που περιλαμβάνονται στο παράρτημα Ι της οδηγίας 67/548/ΕΟΚ, πρέπει να φέρει την ένδειξη:

>Αρχικό κείμενο>

«Περιέχει [ονομασία της ευαισθητοποιητικής ουσίας]». Μπορεί να προκαλέσει αλλεργική αντίδραση σε ήδη ευαισθητοποιημένα άτομα".

>Κείμενο μετά την ψηφοφορία στο ΕΚ>

«Περιέχει [ονομασία της ευαισθητοποιητικής ουσίας]». Μπορεί να προκαλέσει αλλεργική αντίδραση.

(Τροπολογία 24)

Παράρτημα V, Μέρος Γ, σημείο 2

>Αρχικό κείμενο>

2. Παρασκευάσματα που δεν προορίζονται για το ευρύ κοινό.

>Κείμενο μετά την ψηφοφορία στο ΕΚ>

2. Παρασκευάσματα που δεν προορίζονται για το ευρύ κοινό.

>Αρχικό κείμενο>

Η ετικέτα της συσκευασίας των παρασκευασμάτων που αναφέρονται στο άρθρο 16 παράγραφος 2 πρέπει να φέρει την ακόλουθη ένδειξη:

>Κείμενο μετά την ψηφοφορία στο ΕΚ>

Η ετικέτα της συσκευασίας των παρασκευασμάτων που αναφέρονται στο άρθρο 16 παράγραφος 2 πρέπει να φέρει την ακόλουθη ένδειξη:

>Αρχικό κείμενο>

«Δελτίο δεδομένων ασφαλείας παρέχεται εφόσον ζητηθεί».

>Κείμενο μετά την ψηφοφορία στο ΕΚ>

«Χαμηλή περιεκτικότητα σε επικίνδυνες για την υγεία ουσίες. Δελτίο δεδομένων ασφαλείας παρέχεται εφόσον ζητηθεί».

(Τροπολογία 25)

Παράρτημα V, Μέρος Γα (νέο)

>Κείμενο μετά την ψηφοφορία στο ΕΚ>

Γα. Ειδικές διατάξεις για παρασκευάσματα τα οποία διατίθενται στο εμπόριο αποκλειστικά ως εγκεκριμένα φυτοπροστατευτικά προϊόντα σύμφωνα με την οδηγία 91/414/ΕΟΚ.

(Τροπολογία 26)

ΠΑΡΑΡΤΗΜΑ V, Μέρος Γβ (νέο)

>Κείμενο μετά την ψηφοφορία στο ΕΚ>

Γβ. Ειδικές διατάξεις για παρασκευάσματα τα οποία διατίθενται στην αγορά αποκλειστικά ως εγκεκριμένα βιοκτόνα προϊόντα σύμφωνα με την οδηγία ... .

(Τροπολογία 27)

ΠΑΡΑΡΤΗΜΑ VIII, Μέρος Α, δεύτερη παύλα, υποπαύλα 3α (νέα)

>Κείμενο μετά την ψηφοφορία στο ΕΚ>

- Οδηγία 96/65/ΕΚ

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου που αφορά την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικινδύνων παρασκευασμάτων (COM(96)0347 - C4-0426/96 - 96/0200(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Κοινοβούλιο και το Συμβούλιο, (COM(96)0347 - 96/0200(COD)) ((ΕΕ C 283 της 26.9.1996, σελ. 1)),

- έχοντας υπόψη το άρθρο 189 Β, παραγρ. 2 και 100 Α της Συνθήκης ΕΚ, σύμφωνα με το οποίο η Επιτροπή υπέβαλε την πρόταση προς το Κοινοβούλιο (C4-0426/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών, καθώς και τη γνωμοδότηση της Επιτροπής Προϋπολογισμών (A4-0186/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2 της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της όπως τροποποιήθηκε από το Κοινοβούλιο[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή[semigr ]